sumalatha 102 Views Sumit Nagal , tennis-tournaments , title atp
Sumit Nagal
న్యూఢిల్లీ: ప్రతిష్టాత్మకమైన బ్యూనస్ ఎయిర్స్ ఎటిపి ఛాలెంజర్స్ టెన్నిస్ టోర్నమెంట్‌లో భారత యువ సంచలనం సుమీత్ నాగల్ టైటిల్‌ను గెలుచుకున్నాడు. ఏడో సీడ్‌గా బరిలోకి దిగిన నాగల్ ఫైనల్లో అర్జెంటీనా ఆటగాడు ఫకుండ బాగ్నిస్‌ను ఓడించి టైటిల్‌ను దక్కించుకున్నాడు. నాగల్ కెరీర్‌లో ఇది రెండో ఎటిపి ఛాలెంజర్ టైటిల్ కావడం విశేషం. ఇక, ఫైనల్లో సుమీత్ 64, 62తో స్థానిక ఆటగాడు బాగ్నిస్‌ను ఓడించాడు. ఆరంభ సెట్‌లో నాగల్‌కు ప్రత్యర్థి నుంచి తీవ్ర ప్రతిఘటన ఎదురైంది. ఇరువురు ప్రతి పాయింట్ కోసం తీవ్రగా శ్రమించారు. దీంతో పోరు ఆసక్తి కరంగా మారింది. కానీ, కీలక సమయంలో బాగ్నిస్ ఒత్తిడికి గురయ్యాడు. దీన్ని తనకు అనుకూలంగా మార్చుకోవడంలో సుమీత్ సఫలమయ్యాడు. చివరి వరకు ఆధిక్యాన్ని కాపాడుకుంటూ తొలి సెట్‌ను దక్కించుకున్నాడు. ఇక, రెండో సెట్‌లో బాగ్నిస్ పూర్తిగా చేతులెత్తేశాడు. ఈసారి సుమీత్ మరింత దూకుడును ప్రదర్శించాడు. అద్భుత షాట్లతో ప్రత్యర్థిపై విరుచుకుపడిన నాగల్ సునాయాసంగా సెట్‌ను గెలిచి టైటిల్‌ను దక్కించుకున్నాడు. ఇక, ఓ ఆసియా ఆటగాడు ఈ టైటిల్‌ను సాధించడం ఇదే తొలిసారి.
తాజా ప్రజావాక్కు వార్తల కోసం క్లిక్‌ చేయండి: https://www.vaartha.com/editorial